|  |
| --- |
| **Navodila za samostojno učenje pri izbirnem predmetu NI2** |
| Datum: petek, 15. 5. 2020 (8. teden) |
| Učna ura: **Prevozna sredstva in dajalnik**  Kriteriji uspešnosti: - poznam prevozna sredstva s pravim členom der, die, das  - znam povedati, s čim se peljem (mit + dajalnik) |
| **Grüßt euch!**  Ker ste imeli včeraj dve strani vaj in jih je bilo treba oddati, ste si danes zaslužili posladek.  Danes se bomo učili z igricami. Ja, tudi to se zgodi … 😊  No, zdaj imam pa dosti tega čakanja na odprtje šol: **naslednji četrtek, 21. 5. ob 10.00** vas vabim na video konferenco, da vas končno spet enkrat vidim in slišim! Malo pred začetkom vam na mail pošljem povezavo. OK? |
| **Verkehrsmittel (prevozna sredstva)**  Najprej bomo na enem mestu zbrali različna prevozna sredstva, ki jih več ali manj že vsi poznamo. Zdaj že vsi vemo, kako pomembno je v nemščini pri samostalnikih poznati pravi člen, zato je tvoja prva naloga, da spodaj zbrana prevozna sredstva v zvezek napišeš v tri stolpce – glede na njihov člen der, die, das  das Fahrrad kolo der Bus avtobus das Flugzeug letalo das Taxi taksi das Motorrad motor das Auto = der Wagen avto die Fähre trajekt der Zug vlak das Moped moped die Eisenbahn železnica  die U-Bahn podzemna železnica das Schiff ladja  das Boot čoln die Straßenbahn tramvaj  der Lastkraftwagen tovornjak (ali skrajšno: der LKW; izgovorjava el-ka-ve)  Spodaj dopiši še prevozno sredstvo, ki ga imamo vedno pri sebi: 😊  zu Fuß peš Ich gehe zu Fuß in die Schule. (V šolo grem peš.)  Spomnimo se, s katerim sklonom se veže predlog MIT (s/z). Z dativom, seveda.  Torej der Zug - Ich fahre mit dem Zug.  das Moped - Ich fahre mit dem Moped.  die Fähre - Ich fahre mit der Fähre.  Te osnove vadite lahko s prvimi tremi vajami na naslednji spletni strani. Kdor želi, se lahko preizkusi tudi s težjimi nalogami, ki sledijo.  <https://www.languagesonline.org.uk/German/Logo2/Transport/Index.htm>  Na naslednji spletni strani pa imate tudi slušne posnetke, ki spremljajo različne tipe iger s kontekstom:  <https://www.education.vic.gov.au/languagesonline/german/sect32/index.htm>  Pod vsakim stolpcem imate povezavo Answers and Translations, kjer najdete rešitve za vse naloge, zraven pa so prevodi v angleščino. Tu torej lahko preverite, če ste pri nalogah, kjer je potreben pravilen zapis, besedo pravilno zapisali, tu najdete rešitev, katera beseda je kje ustrezna in kaj pomeni v angleščini. Ko odprete interaktivno vajo/igro, imate levo zgoraj različne zavihke (ne pri vsaki nalogi enake). Vedno imate zavihek »instructions«, torej navodila, kjer najdete angleški opis igrice. Zavihek start poznate. Potem imate ponekod zavihek »glossary« - slovarček, kjer so besede iz igre prevedene v angleščino. Zavihek »accent keys« vam ponudi preglašene samoglasnike in ostri ß, da teh črk ne iščete po tipkovnici, ko tipkate. Zavihek »hint« vam da namig za rešitev. Tako, zdaj pa sledi čas za igro. Ne pozabi, ključ do zmage se nahaja v besedišču in slovnici, ki smo ju ravnokar ponovili.  **Viel Spaß und bis zum nächsten Mal!**  Und keine Hausaufgaben heute! 😊 |